ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0205/99

υποβολή: Manuel Escolá Hernando (ARE) προς την Επιτροπή

(12 Φεβρουαρίου 1999)

Θέμα: Χρηματοδότηση εγγειοβελτιωτικών έργων στην Αραγωνία

Στην έκθεση της Επιτροπής για το Ταμείο Συνοχής κατά το έτος 1997 αναφέρεται ότι η Αυτόνομη Διοικητική Περιφέρεια της Αραγωνίας χρηματοδοτήθηκε, για 9 εγγειοβελτιωτικά έργα, με ποσόν 29 εκατ. Ecu.

Θα μπορούσε η Επιτροπή να αναφέρει τα έργα, τα ποσά με τα οποία χρηματοδοτήθηκαν και το στάδιο στο οποίο βρίσκεται το κάθε ένα από αυτά;

Απάντηση της κας Wulf-Mathies εξ ονόματος της Επιτροπής

(16 Μαρτίου 1999)

Τα εννέα συστήματα εξυγίανσης στα οποία γίνεται αναφορά αφορούν την κατασκευή των συλλεκτών και των σταθμών εκκαθάρισης των λυμάτων στις πόλεις Alcañiz, Barbastro, Calatayud, Ejea de los Caballeros, Binéfar, Calamocha, Cariñena, Fraga και Taragona.

Τα προγράμματα αυτά βρίσκονται σε στάδιο εκτέλεσης, το τέλος των έργων προβλέπεται μεταξύ Νοεμβρίου 1999 και Δεκεμβρίου 1999. Το Ταμείο Συνοχής συμμετέχει στη χρηματοδότησή τους με συμμετοχή 23,43 εκατ. [fmxeuro], έναντι συνολικής επένδυσης 29,29 εκατ. [fmxeuro].

Τα ενδεικτικά δελτία τα σχετικά με τα προγράμματα αυτά διαβιβάζονται απευθείας στο Αξιότιμο Μέλος του Κοινοβουλίου και τη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0851/99

υποβολή: Florus Wijsenbeek (ELDR) προς την Επιτροπή

(7 Απριλίου 1999)

Θέμα: Χρονική στιγμή για την καταβολή του ΦΠΑ

Γνωρίζει η Ευρωπαϊκή Επιτροπή ότι μεταξύ των διαφόρων κρατών μελών υφίστανται σημαντικές διαφορές όσον αφορά τη χρονική στιγμή καταβολής του ΦΠΑ;

Γνωρίζει η Ευρωπαϊκή Επιτροπή ότισύμφωνα με το γερμανικό σύστημα το ΦΠΑ πρέπει να συμψηφισθεί και να καταβληθεί πρίν από την 10η του επομένου μηνός ενώ σύμφωνα με το ολλανδικό σύστημα οα ΦΠΑ πρέπει να καταβληθεί μόνον πρίν το τέλος του επομένου μηνός;

Προτίθεται η Ευρωπαϊκή Επιτροπή να λάβει μέτρα προκειμένου να εναρμονισθούν αυτά τα διαφορετικά συστήματα;

Εάν ναι, πώς;

Εάν όχι, για ποιόν λόγο;

Απάντηση του κυρίουMonti εξ ονόματος της Επιτροπής

(4 Μαΐου 1999)

Σύμφωνα με το άρθρο 22 παράγραφος 4 και παράγραφος 5 της έκτης οδηγίας 77/380/ΕΟΚ του Συμβουλίου περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(1), κάθε υποκείμενο σε φόρο πρόσωπο πρέπει να υποβάλει δήλωση εντός προθεσμίας που καθορίζεται από το κράτος μέλος. Η προθεσμία αυτή δεν μπορεί να υπερβαίνει τους δυο μήνες από το τέλος κάθε φορολογικής περιόδου. Κατάρχήν, κάθε υποκείμενο σε φόρο πρόσωπο πρέπει να καταβάλει το καθαρό ποσό του φόρου προστιθέμενης αξίας όταν υποβάλλει την τακτική δήλωση. Ωστόσο, τα κράτη μέλη μπορούν να καθορίσουν διφορετική ημερομηνία για την καταβολή αυτού του ποσού ή μπορούν να ζητήσουν προσωρινό διακανονισμό.

Ως τώρα, η Επιτροπή δεν είχε την πρόθεση να εναρμονίσει περαιτέρω τους κανόνες για τις περιόδους καταβολής του ΦΠΑ, επειδή οι υπάρχουσες διαφορές μεταξύ κρατών μελών δε θεωρείται ότι προκαλούν στρεβλώσεις στη λειτουργία της κοινής αγοράς.

(1) ΕΕ L 145 της 13.6.1977.
ΓΡΑΠΤΗ ΕΡΩΤΗΣΗ E-0729/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Σήμερα υπάρχουν στοιχεία μόνον για τα οικονομικά έτη 1994, 1995 και 1996.

Ποιές περιφέρειες εκτιμά η Επιτροπή ότι δεν θα χαρακτηρισθούν ως περιφέρειες του στόχου1 για την περίοδο αυτή στην Γερμανία;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0478/99

υποβολή: Susan Waddington (PSE) προς την Επιτροπή

(5 Μαρτίου 1999)

Θέμα: Διατάξεις περί πυρασφαλείας στα ξενοδοχεία της Ισπανίας

Υπάρχουν ευρωπαϊκές προδιαγραφές με στόχο την εναρμόνιση των προδιαγραφών πυρασφάλειας στα ξενοδοχεία σε όλη την επικράτεια της Ευρωπαϊκής Ένωσης; Εάν τούτο συμβαίνει, ποιές είναι οι προδιαγραφές αυτές και με ποιό τρόπο επιβάλλεται η εφαρμογή τους;

Απάντηση του κ. Bangemann εξ ονόματος της Επιτροπής

(30 Απριλίου 1999)

Η Επιτροπή έχει την τιμή να υπενθυμίσει τις απαντήσεις που έδωσε σε ζητήματα πυρασφάλειας στα ξενοδοχεία. Παρακαλεί λοιπόν το Αξιότιμο Μέλος του Κοινοβουλίου να ανατρέξει στην προσφορική ερώτηση H-1179/98 του κ. Watson κατά την ώρα των ερωτήσεων της Συνόδου Ι του Ιανουαρίου 1999(1) του Ευρωπαϊκού Κοινοβουλίου, καθώς και στις γραπτές ερωτήσεις E-1423/97(2), E-2500/97(3) και E-3744/97 της κας Pollack(4).

Εξάλλου, η Επιτροπή υπενθυμίζει ότι εάν, προς το παρόν, δεν υπάρχουν ειδικά ευρωπαϊκά πρότυπα για την εναρμόνιση των μέτρων πυρασφαλείας στα ξενοδοχεία, ελήφθησαν πολλά μέτρα στο πλαίσιο διαφόρων κοινοτικών πολιτικών, προκειμένου να συμπληρωθεί και υποβοηθηθεί η δράση των κρατών μελών. Για τις λεπτομέρειες των εν λόγω μέτρων, παρακαλείται το Αξιότιμο Μέλος του Κοινοβουλίου να ανατρέξει στην απάντηση που η Επιτροπή έδωσε στην γραπτή ερώτηση P-854/98 του κ. Harrison(5).

(1) Συζητήσεις του Κοινοβουλίου (Ιανουάριος Ι 1999).

(2) ΕΕ C 45 της 10.2.1998.

(3) ΕΕ C 11 της 16.4.1998.

(4) ΕΕ C 17 της 8.6.1998.

(5) ΕΕ C 13 της 20.1.1999.
ΓΡΑΠΤΗ ΕΡΩΤΗΣΗ E-1060/99

υποβολή: Carlos Bru Purón (PSE) προς την Επιτροπή

(20 Απριλίου 1999)

Θέμα: Προμήθειες στην αγοραπωλησία συναλλάγματος

Ορισμένες τράπεζες της ζώνης του ευρώ επωφελούνται τη φετεινή χρονιά, προνοώντας για το μέλλον, και εισπράττουν προμήθειες στην αγοραπωλησία ευρωπαϊκών νομισμάτων οι οποίες μπορεί και να υπερβαίνουν το 25 %, εφαρμόζοντας επιπλέον ένα κριτήριο αντίστροφης αναλογίας, εφόσον τα υψηλότερα ποσοστά χρεώνονται στην ανταλλαγή μικρών χρηματικών ποσών.

Προτίθεται η Επιτροπή να προειδοποιήσει τις τράπεζες ή τις ενώσεις τραπεζών της Οικονομικής και Νομισματικής Ένωσης σχετικά με τις καταστροφικές συνέπειες που θα έχει στο μέλλον για τον τραπεζικό τομέα αυτή η αρπακτική μανία της τελευταίας στιγμής;

Απάντηση του κ. Monti εξ ονόματος της Επιτροπής

(7 Μαΐου 1999)

Η Επιτροπή ενημερώνει το αξιότιμο μέλος του Κοινοβουλίου ότι ήδη έχει έρθει σε επαφή με τις τράπεζες και τις ενώσεις τραπεζών για το θέμα των τελών που επιβάλλουν οι τράπεζες στην αγοραπωλησία του ευρώ. Η Επιτροπή τόνισε στην επιστολή της προς τις κύριες ευρωπαϊκές τραπεζικές ομοσπονδίες, τον Ιανουάριο του 1999, ότι η εμπιστοσύνη του κοινού όσον αφορά την εισαγωγή του ευρώ και η αξιοπιστία του τραπεζικού συστήματος γενικά είναι θέματα ιδιαίτερης σημασίας και ότι δεν επιτρέπεται να κλονίζονται από χρηματοπιστωτικά ιδρύματα που εισπράττουν αδικαιολόγητο κέρδος από την αύξηση των τελών στις συναλλαγές των πρώην εθνικών νομισμάτων στην ζώνη του ευρώ. Επίσης, η Επιτροπή, στις 5 Φεβρουαρίου 1999, σε ανακοινωθέν τύπου(1), ζήτησε από τις τράπεζες, για να υπάρχει μεγαλύτερη διαφάνεια, την δημοσίευση των διαθέσιμων πληροφοριών όσον αφορά τις διακυμάνσεις των τελών (πριν και μετά την εισαγωγή του ευρώ) για την αλλαγή συναλλάγματος στη ζώνη ευρώ, τις διασυνοριακές πληρωμές όπως επίσης για τις μεταφορές συναλλάγματος και τις πληρωμές με πιστωτικές κάρτες.

Επιπλέον, η Επιτροπή δημοσίευσε πρόσφατα την ανάλυση των παραπόνων που έλαβε σχετικά με το θέμα αυτό μέσω του ηλεκτρονικού ταχυδρομείου και του φαξ που εγκατέστησε ειδικά για αυτό τον σκοπό όπως ανακοινώθηκε στον τύπο (ανακοίνωση IP/99/90). Η Επιτροπή ζήτησε τις αντιδράσεις των ενώσεων των τραπεζών όσον αφορά το περιεχόμενο της ανάλυσης.Το αξιότιμο μέλος του Κοινοβουλίου μπορεί επίσης να συμβουλευθεί τις απαντήσεις της Επιτροπής στην γραπτή ερώτηση E-3825/98 του κου Caudron(2) και P-52/99 του κου Tamino(3), όπως επίσης στις προφορικές ερωτήσεις O-29/99 του κου Hendrick και της κας Randzio-Plath, O-31/99 του κου Gasòliba i Böh, O-32/99 του κου de Lassus Saint Geniés, O-33/99 του κου Wolf, και O-34/99 του κου Gallagher που πραγματοποιήθηκαν κατά τον χρόνο των ερωτήσεων στην σύνοδο του Κοινοβουλίου(4), τον Μάρτιο.

(1) IP/99/90.

(2) EE C 348 της 3.12.1999, σελ. 3.

(3) ΕΕ C 325 της 12.11.1999.

(4) Συζητήσεις του Κοινοβουλίου (Μάρτιο 1999).
ΓΡΑΠΤΗ ΕΡΩΤΗΣΗ E-0661/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του κατά κεφαλήν εισοδήματος είναι κατώτερο του 75 % ου κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποια είναι τα στοιχεία των τριών αυτών ετών για τις Βαλεαρίδες Νήσους;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0080/99

υποβολή: Susan Waddington (PSE) προς την Επιτροπή

(27 Ιανουαρίου 1999)

Θέμα: Ρύθμιση της παροχής τηλεφωνικών υπηρεσιών ψυχαγωγίας ενηλίκων

Μου επεστήθη η προσοχή στο γεγονός ότι η παροχή με πρόσθετη επιβάρυνση τηλεφωνικών υπηρεσιών για την ψυχαγωγία ενηλίκων, η οποία ρυθμίζεται νομοθετικά στο Ηνωμένο Βασίλειο, διαφημίζεται από τις εταιρίες δορυφορικής τηλεόρασης με μη κωδικοποιημένα μηνύματα που μπορούν να μεταδίδονται στο ΗΒ και στα άλλα κράτη μέλη. Λόγω των διαφημίσεων αυτών, ορισμένοι κάτοχοι λογαριασμών τηλεφώνου λαμβάνουν από καιρού εις καιρόν υψηλούς τηλεφωνικούς λογαριασμούς, διότι συνήθως μέλη της οικογένειας ζητούν την παροχή των υπηρεσιών αυτών εν αγνοία ή χωρίς την άδεια του κατόχου του λογαριασμού. Κατά συνέπεια, όταν οι κάτοχοι των λογαριασμών δεν μπορούν να πληρώσουν τις συχνά υψηλές απαιτήσεις λόγω του αριθμού των διεθνών συνδιαλέξεων με πρόσθετη επιβάρυνση, διακόπτεται η παροχή τηλεφωνικών υπηρεσιών.

Είναι νόμιμη η μη κωδικοποιημένη διαφήμιση παρόμοιων υπηρεσιών εκτός συνόρων; Αν ναι, θα μπορούσε η Επιτροπή να εξετάσει το ενδεχόμενο υποβολής προτάσεων για τη ρύθμιση παρόμοιων διαφημίσεων στα πλαίσια της ενιαίας αγοράς κατά τρόπον ώστε να εξασφαλισθεί η πρόσβαση σάυτές του ενήλικου κοινού μόνον που και για το οποίο εξάλλου προορίζεται;

Απάντηση του κ. Oreja εξ ονόματος της Επιτροπής

(20 Απριλίου 1999)

Η οδηγία για την τηλεόραση χωρίς σύνορα (οδηγία 89/552/ΕΟΚ του Συμβουλίου όπως τροποποιήθηκε από την οδηγία 97/36/ΕΚ του Κοινοβουλίου και του Συμβουλίου της 30 Οκτωβρίου 1997 για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων(1)) προβλέπει το νομικό πλαίσιο για τις τηλεοπτικές μεταδόσεις στην Κοινότητα.

Η Επιτροπή έχει επίγνωση της ενδεχόμενης επίδρασης του πορνογραφικού υλικού στους ανηλίκους. Όσον αφορά τη μετάδοση οπτικοακουστικού υλικού από την τηλεόραση, η οδηγία θεσπίζει ένα κοινό ελάχιστο πρότυπο για την προστασία των ανηλίκων (άρθρο 22).

Αναφορικά με την απαγόρευση παραγωγής, μετάδοσης και κατοχής του εν λόγω υλικού, τα κράτη μέλη, σύμφωνα με τις διατάξεις της Συνθήκης ΕΚ για την ελεύθερη κυκλοφορία των αγαθών και των υπηρεσιών και υπό τις προϋποθέσεις των άρθρων 36 και 56 αντίστοιχα, διατηρούν την ευχέρεια εφαρμογής εσωτερικών κανόνων δικαίου για λόγους δημόσιας ηθικής, δημόσιας τάξης ή δημόσιας υγείας, εφόσον οι απαγορεύσεις αυτές δεν αποτελούν μέσο αυθαίρετης διάκρισης ή συγκεκαλυμμένο περιορισμό του εμπορίου μεταξύ των κρατών μελών.

Η λήψη μέτρων σε κοινοτικό επίπεδο θα μπορούσε να εξετασθεί μόνο στην περίπτωση που η εγκαθίδρυση και λειτουργία της εσωτερικής αγοράς θα απαιτούσε την προσέγγιση των διατάξεων που εφαρμόζονται σήμερα από τα κράτη μέλη στον εν λόγω τομέα. Η Επιτροπή δεν έχει λάβει γνώση περιπτώσεων που να απαιτούν την ανάληψη σχετικής δράσης, αλλά θα ενδιαφερόταν για τυχόν περαιτέρω πληροφορίες που θα μπορούσαν να της παρασχεθούν.

(1) ΕΕ L 202 της 30.7.1997.
ΓΡΑΠΤΗ ΕΡΩΤΗΣΗ E-0667/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του κατά κεφαλήν εισοδήματος είναι κατώτερο του 75 % ου κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποια είναι τα στοιχεία των τριών αυτών ετών για την Εξτρεμαδούρα;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ P-1024/99

υποβολή: Christine Oddy (PSE) προς την Επιτροπή

(7 Απριλίου 1999)

Θέμα: Ανακοίνωση της Επιτροπής για την ανάπτυξη πολιτικής δημόσιας υγείας και υγεία γυναικών

Θα υπάρξει διαβεβαίωση από την Επιτροπή ότι, στα συντασσόμενα σχέδια εγγράφων μελλοντικής πολιτικής δημόσιας υγείας, τα ζητήματα υγείας των γυναικών προβάλλονται πέραν των συνήθων ζητημάτων υγείας των γυναικών ώστε να συμπεριλάβουν έρευνα και υποστήριξη για προγράμματα καταπολέμησης ασθενειών που πλήττουν ιδιαιτέρως τις γυναίκες, όπως η οστεοπόρωση και η αρθρίτιδα;

Απάντηση του κ. Flynn εξ ονόματος της Επιτροπής

(29 Απριλίου 1999)

Η Επιτροπή αποδίδει ιδιαίτερη προσοχή στην υγεία των γυναικών. Στο πλαίσιο του τρέχοντος προγράμματος δημόσιας υγείας εξετάζονται ορισμένα συγκεκριμένα θέματα που συνδέονται με την υγεία των γυναικών. Το 1997 η Επιτροπή δημοσίευσε ειδική έκθεση σχετικά με την κατάσταση της υγείας των γυναικών στην Κοινότητα(1). Ζητήματα που συνδέονται με την υγεία των γυναικών θα ληφθούν πλήρως υπόψη στις μελλοντική χάραξη πολιτικής στον τομέα της δημόσιας υγείας.

σον αφορά την έρευνα που υποστηρίχθηκε από τα διαδοχικά προγράμματα πλαίσια έρευνας και ανάπτυξης της Κοινότητας, παρά το ότι δεν έχει δοθεί ειδική έμφαση ή προτεραιότητα σε σχέδια που αφορούν την υγεία των γυναικών, πολλά σχέδια έχουν ασχοληθεί με την υγεία και τις ασθένειες των γυναικών. Στο νέο πέμπτο πρόγραμμα πλαίσιο (1998-2002) η κεντρική ενέργεια με τίτλο "Η γήρανση του πληθυσμού και μειονεξίες" του ειδικού προγράμματος "Ποιότητα ζωής και διαχείριση των έμβιων πόρων" θα αφιερώσει σημαντικό μέρος των πόρων της σε θέματα που αφορούν τις γυναίκες. Πράγματι οι γυναίκες αποτελούν την πλειονότητα των ηλικιωμένων(το 58 % του πληθυσμού άνω των 60 ετών και το 69 % του πληθυσμού άνω των 80 ετών στην Κοινότητα) και διάφορες ασθένειες πλήττουν ιδιαίτερα τις γυναίκες σε μεγαλύτερη ηλικία. Η οστεοπόρωση και εκφυλιστικές ασθένειες των συνδέσμων (όπως η αρθρίτιδα) αναφέρονται ρητά ως προτεραιότητες στην πρόσκληση για υποβολή προτάσεων έρευνας του 1999.

(1) COM(97)224 τελικό.
ΓΡΑΠΤΗ ΕΡΩΤΗΣΗ E-0713/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Ο Γενικός Διευθυντής της Στατιστικής Υπηρεσίας των Ευρωπαϊκών Κοινοτήτων (EUROSTAT) απεκάλυψε κατά την συνεδρίαση της Νομισματικής Υποεπιτροπής του Ευρωπαϊκού Κοινοβουλίου της 17.2.1999 ότι τα στατιστικά στοιχεία που αντιστοιχούν στα οικονομικά έτη 1994, 1995 και 1996 περιελάμβαναν ήδη και τα στοιχεία της παραοικονομίας των εξεταζόμενων περιφερειών, χωρίς εντούτοις να προσδιορίζει και τα κριτήρια που είχαν επιλεγεί για την εκτίμηση ή την αξιολόγηση των δραστηριοτήτων αυτού του είδους.

Ποιό τμήμα των εισοδημάτων της περιφέρειας αντιστοιχεί στην παραοικονομία και ποιό στις κανονικές οικονομικές δραστηριότητες στη Ναβάρα για το καθε ένα από τα έτη αυτά;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0466/99

υποβολή: Georg Jarzembowski (PPE) προς την Επιτροπή

(5 Μαρτίου 1999)

Θέμα: Εγκατάλειψη του έργου κατασκευής ενός Κέντρου Συνεχούς Επιμόρφωσης στον Άγιο Δημήτριο Πηλίου (Νομός Μαγνησίας)

Το έτος 1994 άρχισε στην Ελλάδα, στον Άγιο Δημήτριο Πηλίου (Νομός Μαγνησίας), η κατασκευή ενός κέντρου συνεχούς επιμόρφωσης για την τοπική αυτοδιοίκηση (Ε.Κ.Τ.Α.). Από την πινακίδα που έχει αναρτηθεί στο χώρο κατασκευής του έργου προκύπτει ότι το σχέδιο, κόστους περίπου 40 εκατ. γερμανικών μάρκων (600 εκατ. δραχμών), χρηματοδοτείται από την Ευρωπαϊκή Κοινότητα. Ωστόσο το 1995, μετά την αποπεράτωση των θεμελίων, τα έργα διακόπηκαν. Έκτοτε το εργοτάξιο έχει εγκαταλειφθεί και έχουν μάλιστα κλαπεί οικοδομικά υλικά.

Μπορεί η Επιτροπή να απαντήσει στα ακόλουθα ερωτήματα;

1. Γιατί διακόπηκε η κατασκευή του κέντρου συνεχούς επιμόρφωσης στον Άγιο Δημήτριο Πηλίου; Προβλέπεται από την Επιτροπή συνέχιση των εργασιών;

2. Από τα προβλεπόμενα 600 εκατ. δραχμές ποιο ποσό έχει ήδη καταβληθεί; Από ποια θέση του προϋπολογισμού προέρχονται οι πιστώσεις αυτές;

3. Σε ποιον έλεγχο υπόκειται η αρμόδια για την παρακολούθηση του έργου εταιρεία ΕΡΓΟΔΥΝΑΜΙΚΗ Ε.Π.Ε;

4. Προτίθεται η Επιτροπή να καταθέσει προσφυγή κατά των υπευθύνων;

Απάντηση του κ. Flynn εξ ονόματος της Επιτροπής

(20 Απριλίου 1999)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0323/99

υποβολή: John McCartin (PPE) προς την Επιτροπή

(23 Φεβρουαρίου 1999)

Θέμα: Τιμή πρόβειου και αιγείου κρέατος

Θα μπορούσε η Επιτροπή να παράσχει στατιστικές σχετικά με τις μέσες τιμές που έχουν πληρωθεί για το πρόβειο και αίγειο κρέας σε κάθε κράτος μέλος για την πλέον πρόσφατη περίοδο για την οποία υπάρχουν τα σχετικά στοιχεία;

Απάντηση του κ. Fischler εξ ονόματος της Επιτροπής

(11 Μαρτίου 1999)

Η μέση τιμή σε ευρώ ανά 100 χλγρ. που καταβλήθηκε σε κάθε κράτος μέλος(1) στους παραγωγούς για τα σφάγια αρνιών τον Ιανουάριο του 1999(2) ήταν:

>ΘΕΣΗ ΠΙΝΑΚΑ>

(1) Λουξεμβούργο: δεν υπάρχουν διαθέσιμα στοιχεία.

(2) Μέσος όρος για τις τέσσερις πρώτες εβδομάδες της γεωργικής περιόδου εμπορίας 1999-2000.
ΓΡΑΠΤΗ ΕΡΩΤΗΣΗ E-0548/99

υποβολή: Αλέξανδρος Αλαβάνος (GUE/NGL) προς την Επιτροπή

(12 Μαρτίου 1999)

Θέμα: Μεταφορά της καλλιέργειας της ποικιλίας καπνού "Κατερίνη" και στην Ιταλία

Η Επιτροπή κατέθεσε πρόταση με την οποία προβλέπεται η μεταφορά της καλλιέργειας της ποικιλίας καπνού "Κατερίνη" και στην Ιταλία. Η ποικιλία όμως αυτή είναι γνωστό και επιστημονικά τεκμηριωμένο ότι προσιδιάζει μόνο στις εδαφοκλιματικές συνθήκες της περιοχής των Πιερίων και ότι τυχόν καλλιέργειά της σε άλλες περιοχές, θα οδηγήσει στην παραγωγή καπνών κατώτερης ποιότητας, με άμεση συνέπεια τη μείωση των τιμών παραγωγού.

Ερωτάται η Επιτροπή: Προτίθεται να αποσύρει την πρότασή της με την οποία δίνεται η δυνατότητα καλλιέργειας της ποικιλίας καπνών "Κατερίνη" και στην Ιταλία;

Απάντηση του κ. Fischler εξ ονόματος της Επιτροπής

(21 Απριλίου 1999)

Στην έκθεση που υπέβαλε στο Συμβούλιο και το Ευρωπαϊκό Κοινοβούλιο σχετικά με την κοινή οργάνωση αγοράς στον τομέα ακατέργαστου καπνού(1), η Επιτροπή υπογράμμισε την ανάγκη να ληφθούν μέτρα ώστε η ποσόστωση για τις καλύτερες ποικιλίες να ευνοηθεί εις βάρος της ποσόστωσης για τις ποικιλίες που είναι δύσκολο να διατεθούν στην αγορά και οι τιμές τους είναι πολύ χαμηλές. Το σημείο Β4, τρίτη παράγραφος του εν λόγω εγγράφου (σελ. 41 του ελληνικού κειμένου) προβλέπει ο όγκος της ποσόστωσης για την ομάδα V - αποξήρανση στον ήλιο - να μειωθεί και οι σχετικές ποσότητες να μεταφερθούν σε άλλες ομάδες, όπως είναι η ομάδα VI και VII, στο πλαίσιο της τήρησης της δημοσιονομικής ουδετερότητας.

Η Επιτροπή πληροφορεί το Αξιότιμο Μέλος του Κοινοβουλίου ότι η πρόταση κανονισμού(2) που υποβλήθηκε στο Συμβούλιο, για την τροποποίηση του κανονισμού (ΕΟΚ) 2075/92 του Συμβουλίου, της 30 Ιουνίου 1992, περί κοινής οργάνωσης αγοράς στον τομέα του ακατέργαστου καπνού(3) και για τον καθορισμό των πριμοδοτήσεων και των κατωφλίων εγγύησης για τον καπνό σε φύλλα ανά ομάδα ποικιλίας και ανά κράτος μέλος για τις συγκομιδές του 1999, 2000 και 2001, ανταποκρίνεται στον προσανατολισμό αυτό της μεταρρύθμισης με την μεταφορά ποσοστώσεων από την ομάδα V προς την ομάδα VII στην Ιταλία.

Επιπροσθέτως, η μεταφορά αυτή αφορά περιορισμένη ποσότητα 1.500 τόνων και δεν μπορεί, συνεπώς, παρά να έχει ελάχιστες συνέπειες για τον τομέα του καπνού της Κοινότητας και της Ελλάδας ιδιαίτερα.

Υπό τις συνθήκες αυτές, η Επιτροπή εκτιμά ότι η πρότασή της είναι καθόλα βάσιμη.

(1) COM(96)554 τελικό.

(2) ΕΕ C 361 της 24.11.1998.

(3) ΕΕ L 215 της 30.7.1992.
ΓΡΑΠΤΗ ΕΡΩΤΗΣΗ E-0194/99

υποβολή: Freddy Blak (PSE) προς την Επιτροπή

(11 Φεβρουαρίου 1999)

Θέμα: Διαφθορά και Ολυμπιακοί Αγώνες

Αναφορικά με τις νέες αποκαλύψεις σχετικά με τις αμφιβόλου εντιμότητος μεθόδους που χρησιμοποιήθηκαν για τη χορήγηση των χειμερινών ολυμπιακών αγώνων στο Σωλτ Λέικ Σίτυ -υπό μορφήν δωρεάν σεξουαλικών υπηρεσιών, υποτροφιών, ταξιδιών και προσοδοφόρων συμβάσεων ακινήτων για τα μέλη της Διεθνούς Ολυμπιακής Επιτροπής (ΔΟΕ)- θα μπορούσε να αναφέρει η Επιτροπή πόσα κονδύλια δαπανώνται για τη στήριξη των Ολυμπιακών Αγώνων εν γένει και εάν υφίσταται επαρκής έλεγχος ώστε να διαπιστωθεί εάν τα κονδύλια χρησιμοποιούνται κατά τον προβλεπόμενο τρόπο;

Απάντηση του κ. Oreja εξ ονόματος της Επιτροπής

(24 Μαρτίου 1999)

Η Επιτροπή δεν έχει χορηγήσει ποτέ οικονομική ενίσχυση στη Διεθνή Ολυμπιακή Επιτροπή.

Η Επιτροπή χορήγησε, το 1992, δύο άμεσες ενισχύσεις στις επιτροπές οργάνωσης των Ολυμπιακών Αγώνων της Βαρκελώνης (6 εκατομμύρια [fmxeuro]) και της Αλμπερτβίλ (4 εκατομμύρια [fmxeuro]), με στόχο την προβολή της κοινοτικής εικόνας κατά τις τελετές έναρξης των αγώνων. Με τον τρόπο αυτό, η Επιτροπή ανταποκρινόταν σε αίτημα που, μεταξύ άλλων, είχε διατυπώσει το Κοινοβούλιο. Πρέπει να υπενθυμίσουμε ότι η διεξαγωγή των αγώνων είχε ανατεθεί στις δύο πόλεις της Κοινότητας το 1987.

Η κοινοτική συμβολή στους Ολυμπιακούς Αγώνες του 1992 είχε αποτελέσει το αντικείμενο ανακοίνωσης σχετικά με τον απολογισμό της συνεισφοράς της Κοινότητας στους Ολυμπιακούς Αγώνες του 1992(1), η οποία διαβιβάσθηκε στο Κοινοβούλιο και στο Συμβούλιο.

(1) έγγρ. COM(92)575 τελικό.